cyanic-selkie/wikianc huggingface dataset:
Vietnams historie
Orientering mot Sovjetunionen
Siden krigen hadde beslaglagt alle ressursene hadde det ikke vært noen reell økonomisk vekst i perioden 1965 til 1975. Videre førte flyktningstrømmen og de omfattende fengslingene til en mangel på kompetanse i offentlig styring og næringsliv. Den sosialistiske republikk Vietnam ble i stadig sterkere grad knyttet til Sovjetunionen og ble medlem av COMECON fra 1978. Det ble også tegnet en såkalt vennskapstraktat, som i realiteten var en militær allianse.
Råtevedbiller
Råtevedbiller (Eucnemidae) er en familie av biller som ligner smellere (Elateridae). Det er kjent omtrent 1200 arter, men mange er uvanlige i samlinger. Det er uklart om dette skyldes deres tilbaketrukne levevis eller om de er reelt sjeldne. Familien er godt representert i tropiske skoger. De europeiske artene er stort sett knyttet til lite berørte skoger og er dermed truet av moderne skogsdrift. Ni arter er funnet i Norge, men ingen av dem er vanlige.
Utseende
Små til middelsstore (2 – 30 mm), slanke biller, de fleste ligner spinkle smellere (Elateridae). Oversiden er fint hårete. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, ganske lange og kraftige, hos hunnene er de gjerne sagtakkede mens hannene ofte har kamformede antenner. Brystskjoldet (pronotum) er omtrent kvadratisk, noe hvelvet, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har gjerne tydelige lengdestriper. Beina er temmelig korte.
James Last
Tidlig karriere
Etter nazistenes fall sluttet han seg til Hans-Gunther Österreichs Radio Bremens danseorkester i 1946. I 1948 ble han leder for Last-Becker Ensemble, hvor han var i sju år. I løpet av den tiden ble han kåret til beste bassist i landet i en tysk jazzavstemning tre år på rad, fra 1950-1952. Etter at Last-Becker Ensemble ble oppløst, ble han fast arrangør for Polydor Records, samt for en rekke europeiske radiostasjoner. Det neste tiåret hjalp han til med å arrangere treff for artister som Helmut Zacharias, Freddy Quinn, Lolita, Alfred Hause og Caterina Valente.
Gjennombrudd i USA og videre karriere
James Lasts første albumutgivelse i USA var tittelen The American Patrol på Warner Brothers rundt 1964. Han ga også ut ni album i en serie kalt ''Classics up to date Vols. 1-9'' som satte sammen arrangementer av klassiske melodier med strengeinstrumenter, rytmer og vokal korsang fra midten av sekstitallet til begynnelsen av syttitallet. Last ga ut et album, Non-Stop Dancing, i 1965, et opptak av kortfattede gjengivelser av populære sanger, alt bundet sammen av en pågående dance beat og lyder av menneskemengde. Det ble en hit og bidro til å gi ham et stort navn i Europa. I løpet av de neste fire tiårene leverte Last over 190 utgivelser, inkludert flere utgaver av Non-Stop Dancing. Han varierte sitt repertoar ved å legge til forskjellige sanger fra forskjellige land og sjangere, så vel som gjesteartister som Richard Clayderman og Astrud Gilberto. Han hadde også sin egen vellykkede TV-serie i 1970 med gjester som ABBA og Lynsey de Paul.
Norge
Platesalget var særlig bra i begynnelsen av 1970-tallet, og orkesteret hadde brukbar suksess frem til midten av 1980-tallet. På 1960-tallet var James Last produsent og arrangør for Wenche Myhre. Han avholdt konsert på Sjølystmessen i 1976, og på Konserthuset i 1982. Det var planlagt en oppfølgingskonsert i Drammen i 1983, men denne ble avlyst.
Det islamske emiratet Afghanistan (1996–2001)
Det islamske emiratet Afghanistan var navnet gitt til nasjonen Afghanistan av Taliban i løpet av deres styre fra 1996 til 2001. Bare Pakistan, Saudi-Arabia og De forente arabiske emirater anerkjente Taliban-regjeringen og dermed navnet. Det skulle være modellen for al-Qaidas fremtidsvisjon for et fremtidig kalifat som skulle herske over hele verden inkludert den islamske verden.
Islamistisk lov
Etter at Taliban kom til makten, innførte de islamistisk lov. Talibans regjeringsreformer var styrt av lærde innen Islamsk lov. Straffer, administrert av en religiøs politistyrke, inkluderte amputasjon av en eller begge hendene for tyveri og steining for utukt.
KNM «Stavanger»
Flere skip har båret navnet KNM «Stavanger»:
KNM «Trondheim»
Flere skip har båret navnet KNM «Trondheim»:
Norsk språkhistorie (1400–1800)
Syntaktiske endringer
I norrønt kunne subjektet komme før eller etter verbalet: Kom hann þá eller Þá kom hann (Han kom da). Objektet kunne godt komme før hovedverbet: Hefir þú nokkura menn hitt í borginni? (Har du noen menn møtt i byen?) I norrønt var rekkefølgen mellom direkte og indirekte objekt fri: Ek gaf konungi hring / ek gav hring konungi (Jeg ga kongen ringen)
Preposisjoner har for en stor del erstatta kasussystemet:
Den danske dikteren
Den danske dikteren (på engelsk The Danish Poet) er en norsk-kanadisk animert kortfilm som vant Oscar for beste animerte kortfilm i 2007. Filmen ble regissert av den norske filmskaperen Torill Kove.
Kvadrillion
Ordet er dannet av det latinske prefikset kvadr- (fire) og med endelse fra million. Prefikset henviser til at tallet tilsvarer 1 000 0004 (en million i fjerde potens).
Villy Sørensen
Villy Sørensen (født 13. januar 1929, død 16. desember 2001) var en dansk forfatter og filosof.
Aksel Waldemar Johannessen
Aksel Waldemar Johannessen (født 26. oktober 1880 i Kristiania, død 25. oktober 1922 i Kristiania) var en norsk maler og grafiker. Han var humanist og malte arbeiderklassen og livets tapere. Johannessens arbeid ble ikke anerkjent før etter at han døde i ung alder, og han blir ofte kalt «den glemte kunstner». Han er regnet som en selvstendig kunstner. Kunsten hans viser innflytelse fra annen norsk kunst i Johannessens samtid, eksempelvis fra Edvard Munch, Henrik Lund og Henrik Sørensen.
Denis Nikisja
Denis Nikisja (født 7. august 1995) er en kasakhstansk skøyteløper som konkurrerer i kortbaneløp. Han representerte landet sitt under Vinter-OL 2014 i Sotsji, der hans beste individuelle resultat var nummer 31 på 1500 meter.
Under Vinter-OL 2022 i Beijing, ble han nummer 5 og 8.
Shadow of the Day
Sporliste
CD 2
Peter Diamond
Peter Arthur Diamond (født 29. april 1940 i New York) er en amerikansk økonom som blant annet er kjent for sine analyser av sosialforsikringssystemet i USA. Han har også gjort flere andre banebrytende bidrag til økonomifaget. Han ble tildelt Sveriges Riksbanks pris i økonomisk vitenskap til minne om Alfred Nobel sammen med Christopher A. Pissarides og Dale T. Mortensen «for deres analyse av markeder med søkefriksjoner».
Spekkhogger
Orcininae eller incertae sedis?
Orcininae er og har vært en omstridt underfamilie av oseaniske delfiner og består nå kun av slekten Orcinus og de tre utdødde slektene Arimidelphis, Hemisyntrachelus og Platalearostrum. Andre slekter er alt flyttet vekk fra Orcininae (til incertae sedis), som derfor nå kun inkluderer arten spekkhogger. Om også spekkhogger flyttes ut vil bare kvitskjeving (Lagenorhynchus acutus) være mer basal i Delphinidae enn spekkhoggeren. WoRMS mener at Orcininae er et synonym for en del av Delphinidae.
Beskrivelse
Spekkhoggere har land, avrunda sveiver som minner om padleårer, og hannens er klart større enn hunnens. Ryggfinnen uttrykker tydelig kjønnsdimorfisme, i det hannens kan bli opp mot 180 cm høy og er dobbelt så stor som hunnens. Hannens ryggfinne har form som en forlenget likebeint trekant, mens hunnen ryggfinne er kortere og mer avrundet i formen. Hanner og også lengre kjever enn hunner, såvel som den ytre occipitale kammen. Hos spekkhoggere er snuten kort og butt, i motsetning til mange andre delfiner som har ei nebblignende snute. Kroppstemperaturen ligger normalt rundt 36–38 °C. Som andre marine pattedyr har spekkhoggere et cirka 7,6–10 cm tykt isolerende fettlag på som dekker kroppen under huden. Når dyra hviler i vannoverflaten ligger pulsen på rund 60 slag i minuttet, men når de dykker synker den til cirka 30 slag i minuttet.
Ullensaker
Samfunn
Norges hovedflyplass, Oslo lufthavn, Gardermoen ligger på Gardermoen i Ullensaker kommune. Jessheim er kommunesenter og hadde innbyggere per. Tettstedet er nummer tettsteder i Norge. Jessheim fikk bystatus i 2012. Ullensaker har i tillegg tettstedene Kløfta med innbyggere (nummer ), Sand med  innbyggere, Borgen med, Sessvoldmoen med  innbyggere og Nordkisa med  innbyggere. Av Råholts innbyggere bor  i Ullensaker.
Nye Sverige
Kolonien går til grunne
Ombord på «Örnen» var også Johan Risingh, som ble Nye Sveriges siste guvernør. Han kjøpte nytt land fra indianerne helt ned til Chesapeake Bay og fikk skikk på kolonien igjen. Utenfor befestningen i Fort Christina anla han en ny by, Christinehamn.
Shangchuan Dao
Etter at Macao ble fast portugisisk støttepunkt i 1557, ble Shàngchuāndǎo forlatt av portugiserne.
Tim Flowers
Timothy David Flowers (født 3. februar 1967 i Warwick) er en tidligere engelsk fotballspiller og senere trener.
Ekkolokalisering
Ekkolokalisering hos dyr
Biologiske grupper som tannhvaler og flaggermus er eksempler på pattedyr som har utviklet et sanseapparat som bruker ekkolokalisering. Hos tannhvalene sitter ekkolokaliseringsorganet som sender ut klikkelydene i pannekulen, som kalles en melon eller hvalmelon og består av et fett (kalt akustisk fett) som trolig forsterker lyden. Det kan også tenkes at bardehvaler har utviklet en primitiv form for ekkolokalisering, men dette er fortsatt kun en teori som det ikke er ført bevis for.
Ved hjelp av ekkolokalisering kan tannhvaler og flaggermus nøyaktig bestemme hvor de er og hvor et eventuelt bytte befinner seg. De kan således lett orientere seg i stummende mørke. Ekkolokalisering kan forklares ved at dyret sender ut en serie med lydbølger, som reflekteres tilbake når det treffer noe, eksempelvis en fisk eller noe annet. De reflekterte lydbølgene blir så omdannet til et bilde av det de traff i dyrets hjerne. Bildet gir kunnskap om både avstand, størrelse og eventuell bevegelse.
Philadelphia Eagles
1960: NFL-mestere
var ett av lagets beste sesonger noensinne. Shaw, Van Brocklin og Chuck Bednarik (som alle spilte sine siste sesonger før pensjonering) ledet et Eagles kjent mer for innsatsvilje enn talent til lagets første divisjonstittel siden 1949. De hadde også to mottakere som ble utvalgt til Pro Bowl i wide receiver Tommy McDonald og tight end Pete Retzlaff. Den 26. desember 1960, på en av de kaldeste dagene i Philadelphias historie, møtte Eagles Green Bay Packers, ledet av Vince Lombardi, i NFL Championship Game, som endte opp med å bli den eneste tittelkampen Lombardi tapte i løpet av sin lange karriere. Kampen endte med at Bednarik taklet Jim Taylor og holdt ham nede frem til kampklokken slo null. I avsluttet Eagles sesongen like under New York Giants i divisjonen, med et sammenlagtresultat på 10–4. Til tross for suksess på banen hadde laget flere problemer. Van Brocklin hadde flyttet til Philadelphia og gått med på å spille ut 1960 dersom han ble forfremmet til hovedtrener etter at han avslutte spillerkarrieren sin. Da lagets eiere bestemte seg for å istedenfor forfremme assistenttrener Nick Skorich, sluttet Van Brocklin og tok stillingen som hovedtrener for det nye laget Minnesota Vikings.
Buddy Ryan-årene (1986–1990)
Det gikk dårlig for fotballen i Philadelphia gjennom midten av 1980-årene, som resulterte i lavere tilskuertall. I NFLs supplerende draft i 1985 fikk Eagles rettighetene til Memphis Showboats’ pass rusher Reggie White, og i ble Buddy Ryan ansatt som hovedtrener, som blåste nytt liv i lagets tilhengerskare. Ryan kuttet flere eldre spillere fra stallen, inkludert Ron Jaworski som ble erstattet med Randall Cunningham, og til tross for at laget gikk 5–10–1 i sesongen virket fremtiden lovende for laget. I ble sesongen forkortet med én kamp på grunn av en spillerstreik, og reservespillerne presterte relativt dårlig. Laget avsluttet sesongen 7–8. Neste år nådde Eagles igjen sluttspillet, men tapte mot Chicago Bears som Ryan tidligere hadde ledet til seier i Super Bowl XX som defensive coordinator. Kampen ble kjent som «Fog Bowl» på grunn av været. Eagles tapte 20–12.
2004-sesongen og Super Bowl XXXIX
16. mars 2004 plukket Eagles opp wide receiver Terrell Owens i en kontroversiell avtale med Baltimore Ravens og San Francisco 49ers. Owens var ofte uenig med McNabb, og ble kuttet fra stallen etter -sesongen.
2005–2012
I -sesongen falt Eagles til et sammenlagtresultat på 6–10. McNabb ble skadet halvveis inn i sesongen, og som et resultat av en feide mellom McNabb og Owens ble sistnevnte suspendert etter syv kamper, før han eventuelt ble kuttet fra laget. I mistet laget McNabb etter 10 kamper, men med Westbrook som reserve sikret Eagles lagets femte divisjonstittel under Reid med et sesongresultat på 10–6. I avsluttet Eagles sesongen 8–8, og i  sikret Eagles lagets 500. seier og draftet DeSean Jackson.
Sørum
Politisk ledelse
Kommunestyret er kommunens øverste politiske organ, og består til daglig av 31 folkevalgte representanter. Øverste myndighet under kommunestyret er formannskapet. Kommunen er videre inndelt i tre innstillingsutvalg med hvert sitt kjerneområde: Kultur- helse- og omsorgsutvalget, Miljø og samfunnsutvalget og Utdanningsutvalget. I tillegg fører Kontrollutvalget tilsyn med kommunens virksomhet.
Valgresultat
For mer informasjon om de folkevalgte, se Folkevalgte i Sørum (2011-2015)
Kultur
Kommunens tusenårssted er Urskog–Hølandsbanen som på folkemunne blir kalt "Tertitten" og kjører sin første etappe fra Sørumsand stasjon.
Philadelphia Eagles
Super Bowl LII-mestere (2017)
Etter sesongen annonserte defensive coordinator Jim Schwartz at han trakk seg fra stillingen. Dagen etter trakk også linebackers coach Ken Flajole seg. Etter en skuffende sesong hadde Doug Pedersen et møte med lagets eier Jeffrey Lurie for å diskutere lagets fremtid, hvor han la frem forslag til endringer i trenerstallen som ble rapportert som «underwhelming» og ikke i samsvar med Luries idéer for fremtiden.
Logo og uniformer
I 2022 avduket Eagles en sort hjelm for bruk med de sorte uniformene. Laget annonserte også at de kellygrønne throwback-uniformene skulle tas i bruke som alternates i 2023-sesongen. Uniformene skulle originalt tas i bruk i 2022, men ble flyttet til 2023 etter problemer hos produsenten av uniformene.
Eagles Hall of Fame
Eagles Honor Roll ble etablert i 1987. Alle lagets spillere som allerede var innlemmet i Pro Football Hall of Fame ble innlemmet første året. I 2012 ble navnet byttet til Eagles Hall of Fame. Spillere kan ikke bli innlemmet før tre år etter de har pensjonert seg fra NFL, og der var 47 medlemmer per 2019.
Hengivenhet
American City Business Journals, som ofte gjennomfører studier for å finne de mest lojale tilhengerne i NFL, evaluerer tilhengere i hovedsak basert på tilskuertall, og rangerte Eagles sine tilhengere som nummer tre i 1999 and 2006. Studien fra 2006 kaller tilhengerne "utrolig lojale", og bemerker at de har fylt 99,8% av setene i stadionet det siste tiåret. Forbes plasserte Eagles først i sin undersøkelse fra 2008, som var basert på korrelasjon mellom lagets prestasjoner og tilskuertall. ESPN.com plasserte Eagles sine tilhengere som nummer fire i ligaen i en undersøkelse fra 2008, hvor de påpeker sammenhengen mellom lagets prestasjoner og det generelle humøret i byen. Den siste hjemmekampen som ble påvirket av NFLs blackout-regler var mot Arizona Cardinals den 12. september 1999, som var Andy Reids første hjemmekamp som lagets nye hovedtrener.
Eagles i populærkultur
I boken MASH: A Novel About Three Army Doctors spilte karakteren Captain Oliver Wendell "Spearchucker" Jones for Philadelphia Eagles, men i filmatiseringen ble det endret til San Francisco.
Vikhammer stasjon
Vikhammer stasjon er en jernbanestasjon på Meråkerbanen ved Vikhammer i Malvik kommune i Trøndelag fylke, beliggende i strandsonen ned mot Strindfjorden.
Nationwide Series
Historie
Serien løper ut fra NASCARs tidligere Sportsman-serie, som ble startet i 1950 som NASCARs serie for løp på mindre baner. Dette ble senere til Late Model Sportsman i 1968, og kjørte snart på større baner som Daytona International Speedway.
Busch Series i dag
Den 6. mars 2005 ble det første Busch Series-løpet utenfor USA arrangert, Telcel-Motorola 200. Løpet ble avholdt i Mexico by, Mexico, på banen Autodromo Hermanos Rodriguez, en bane som tidligere har vært arena for Formel 1 og Champ Car-løp. Dette løpet ble vunnet av Martin Truex Jr.
New Traditional
New Traditional er et countryalbum (studioalbum) av Alan Jackson utgitt på Americana Records i 1987. Albumet var Jacksons debutalbum, men det ble ingen suksess. Et par år senere signerte Jackson kontrakt med plateselskapet Arista.
Catch (snusmerke)
Høsten 2008 fikk samtlige Catch varianter nytt design. Dette for å skape fornyelse.
Yang Guifei
Liv og virke
Omkring 740, muligens oppmuntret av en betrodd evnukk, forelsket keiseren seg i fru Yang. Etter en slags legitimering av det hele ble hans senere svigerdatter keiserens yndlingskvinne. Dette skjedde under et kort opphold av dikteren Li Bai i Tang-hovedstaden, og han skrev tre berømte dikt som priset hennes skjønnhet og ynde. De ble tonesatt og fremført for paret av den fremste av tidens tenorer.
Teresa
Utbredelse
Teresa er et svært vanlig navn i Spania og Italia, og sannsynligvis også i Ekvatorial-Guinea. Kjæleformen Tessa er svært vanlig i Nederland og formen Theresa er svært vanlig i Nigeria. I tillegg er kjæleformen Tracy sannsynligvis svært vanlig i Mikronesiaføderasjonen.
Bamberg
Die wichtigsten Bamberger Bischöfe
Von nun an wurden die Bischöfe vom Domkapitel gewählt, obgleich die Kaiser bis 1398 das Ernennungsrecht beanspruchten.
Cittaslow
Samfunnsmessig kontekst
Lokalsamfunn, små byer og kommuner, har i større grad enn byer og store urbane områder, en fellesskaporientering omkring færre, mer lokalt, tradisjonelt, historisk og stedsmessig bundne verdier. Disse kan bli i møte med markedsdrevne rasjonaliseringsprosesser bli truet eller oppfattet som truet av lokalsamfunnenes innbyggere. Cittaslow settes derfor i en slik sammenheng, der bevegelsen kan betraktes som et redskap byen, bygda og deres innbyggere kan ta i bruk for å «motstå» uniformeringspress, standardisering og akselerering av dagliglivet i mindre lokalsamfunn.
Herbert Kappler
SS-offiser i Italia
Imidlertid var et flertall av den jødiske befolkningen i Roma allerede gått i skjul dels i klostre og kirkelige institusjoner, dels i bygninger som tilhørte Vatikanstaten og dermed var utenfor Kapplers myndighetsområde. Noen hundre arresterte personer slapp etter inntrengende appeller fri igjen, og ble ikke deportert.
I mars 1944 ga Kappler ordren som førte til at 335 gisler ble skutt rett sør for Roma, som hevn for en av den italienske motstandsbevegelsens aksjoner inne i Romas sentrum. Denne massehenrettelsen er senere kjent som massakren i Fosse Ardeatine.
Gennaro Granito Pignatelli di Belmonte
Han ble kreert til kardinal av pave Pius X i 1911.
Baglerne
Baglerne og Kirken
Maktkampen mellom Sverre og Kirken ble tydeligere og mer uforsonlig fra 1188, da erkebiskop Øystein Erlendsson døde og hans favoritt, stavangerbispen Eirik Ivarsson, ble utnevnt til erkebiskop. Biskop Eirik var skolert ved det gregorianske Sankt Victor-klosteret utenfor Paris, bare få år etter at klosterets grunnlegger døde. Klosteret hadde stått midt oppe i den opprivende investiturstriden, og Eiriks gregorianske forbilde Sankt Victor formulerte maktgrunnlaget mellom kirke og konge slik:
Erling Steinvegg blir baglerkonge
I januar 1204 døde Håkon Sverresson plutselig. Det gikk rykter om, og sagaforfatteren lar det skinne gjennom at han også tror, at Håkon ble forgiftet av sin stemor, Sverres enke Margareta Eriksdotter. Noen dager etter Håkons død tok birkebeinerne Håkons nevø Guttorm Sigurdsson, sønn av Sverres eldste sønn Sigurd Lavard, til konge. Guttorm var bare fire år gammel, så birkebeinerhøvdingen Håkon Galen, som var en erfaren hærfører, skulle styre riket på Guttorms vegne.
Terje Rypdal
Låtene «Last Night» og «Mystery Man» ble brukt i filmen Heat fra 1995 av regissør Michael Mann. Han har laget musikk til filmene Kjærlighetens kjøtere (1995) og Kjære Maren (1976).
Terje Rypdal giftet seg med den norske popsangeren Inger Lise Andersen i 1969, og sammen fikk de to barn. Paret skilte seg i 1985. Rypdal flyttet senere til i Tresfjord der slekten kommer fra. Faren Jakob J. Rypdal kom fra Tresfjord og Terje Rypdal vokste til dels opp i Oslo. Han er far til Jakob Terjesønn Rypdal (1989).
Baglerne
Filippus Simonsson blir baglerkonge
Samme sommer som Erling Steinvegg døde, var birkebeinerne i Bergen. Da høvdingene reiste derfra, var det meningen at en sysselmann skulle sitte der med 200 mann. En så stor styrke ble ikke ansett som nødvendig, og sysselmannen fikk bare 100 mann. Avgjørelsen skulle vise seg å være en tabbe, for baglerne kom til Bergen og inntok borgen der. De stjal verdisaker og satte fyr på borgen.
Den samme høsten kom det til flere spredte kamphandlinger på Østlandet. Nikolas Arnesson sendte deretter brev til kong Inge, hvor han bad om at baglerne og birkebeinerne skulle forlikes.
Baglerne legger ned flokken
En ny opprørsgruppe, slittungene, var i Oslo våren 1218. De forskanset seg i tårnet på Hallvardskirken. Birkebeinerne forsøkte å ta dem, men de fleste av dem rømte innover i landet. Baglerne var i byen samtidig med slittungenes herjinger. De ville ikke slå seg sammen med slittungene, men hadde heller ikke gått over til birkebeinerne. Da kong Håkon møtte baglerne, tilbød de seg å bli hans menn og la ned baglerflokken. Dette ble slutten på baglerne.
Baglerne på film
Den norske filmen Birkebeinerne, som hadde premiere 12. februar 2016, handler om birkebeinernes ferd over fjellet med kongssønnen Håkon Håkonsson. Her opptrer også baglerne, som birkebeinerne flykter fra. I filmen fremstilles imidlertid baglerne som dansker, det kan i hvert fall misforstås. I begynnelsen av filmen blir baglerne omtalt som fiender av kong Sverre som er ute etter å styrte ham med hjelp av danskene. Baglerne fikk tidvis støtte fra Danmark (akkurat som birkebeinerne fikk støtte fra Sverige). Baglerne bestod av norske stormenn, akkurat som birkebeinerne.
Gongchangling
Administrative enheter
Subdistrikter: Storkommune: Kommune: Anping (安平乡)
Fjernkontroll
En av de første eksempler på fjernkontroll ble utviklet i 1898 av Nikola Tesla, og beskrevet i amerikansk patent 613809, kalt «Method of and Apparatus for Controlling Mechanism of Moving Vehicle or Vehicles».
Wasabi (radioprogram)
Wasabi var populært og hadde opptil 200 000 daglige lyttere. Det ble totalt sendt 702 utgaver av programposten (2003-2006).
Carl Bradshaw
Klubbkarriere
Rykket ned fra Premier League i 1994/95-sesongen. Hans to år i 1. divisjon med Norwich var preget av skader og disiplinærproblemer. I 1997 måtte han sone en fengselsstraff etter at han og lagkameraten i Norwich, Andy Johnson, hadde vært i en episode med en taxisjåfør som endte med at Bradshaw bet sjåføren i hånden. Da han ble løslatt fra fengselsstraffen ble samtidig kontrakten med Norwich avsluttet. Han gikk derfor på fri transfer til Wigan Athletic FC i september 1997. Da Wigan et år senere møtte Norwich i ligacupen (på Carrow Road scoret han kampens eneste mål, et selvmål som gjorde at Wigan røk ut av cupen mot hans gamleklubb.
KNM «Oslo» (jager)
«Oslo» gikk på grunn i 1951 og måtte ha omfattende reparasjoner. Hun ble satt i opplag og heiste ikke kommandoflagg igjen før 22. juni 1953. 11. september 1953 er «Oslo» tilbake i fødebyen Greenock, under en NATO-øvelse. «Oslo» strøk kommandoen for siste gang i Marinens tjeneste i april 1962 og ble utrangert og solgt for opphugging i 1965.
Jan Petter Solberg
I 2009 startet han Yes Snowboards sammen med DCP (David Carrier-Porcheron), Romain De Marchi og Tadashi Fuse, han er selskapets styreformann (2020). Han har sammen med flere andre i Bergens restaurantmiljø startet konseptet EKTE.MAT.
Sébastien Lepape
Sébastien Lepape (født 4. juli 1991) er en fransk skøyteløper som konkurrerer i kortbaneløp. Han representerte landet sitt under Vinter-OL 2014 i Sotsji, der hans beste individuelle resultat var nummer 8 på 1500 meter.
Xinglongtai
Xinglongtai (kinesisk: 兴隆台区, pinyin: Xīnglóngtái Qū) er et bydistrikt i provinsen Liaoning i Folkerepublikken Kina. Det tilhører byprefekturet Panjin.
Hanna Resvoll-Holmsen
Hun var kjent for sine studier av floraen på Svalbard (1907–1910), dokumentert i hennes avhandling til cand.real. (1910), Observations botaniques (1913) og Om betingelserne for Spitsbergens planteliv (1920).
Paul Wang Wencheng
Da det apostoliske vikariatet ble elevert til bispedømme den 11. april 1946, ble han samtidig ordinarie biskop av det nye bispedømmet.
Yinzhou (Tieling)
Yinzhou (kinesisk: 银州区; pinyin: Yínzhōu Qū) er et bydistrikt i den kinesiske provinsen Liaoning. Det tilhører byprefekturet Tieling.
Administrative enheter
Kommune:
John von Neumann
Barndom
I 1913 kjøpte faren en tittel og familien fikk den arvelige tittelen margittai. János kunne dermed kalle seg margittai Neumann János, det vil si «fra Margitta». Dette endret han senere til det tyske «Neumann von Margitta» og så til «von Neumann».
Utdanning
Første verdenskrig påvirket utdanninga til János i liten grad, men etter krigen rømte familien i 1919 en kort tidsperiode til Østerrike: Kommunistene under ledelse av Béla Kun hadde overtatt makten i Ungarn, og velstående ble trakassert. Etter bare én måned returnerte familien til Budapest for å møte problemene der. Både Kun og mange av medarbeidere hans var jøder, og etter at den kommunistiske maktovertakelsen feilet, ble jødene ytterligere uglesett.
Andre verdenskrig og Manhattanprosjektet
Etter at den andre verdenskrigen var startet ble von Neumann mer og mer involvert i arbeid for det militære. Med sin bakgrunn i kjemiteknikk kunne von Neumann raskt sette seg inn i teori for eksplosiver og for sjokkbølger.
First Draft
Von Neumann ble stående som eneforfatter på First Draft-rapporten, noe som skapte misnøye hos hovedmennene bak ENIAC, John Mauchly og John Presper Eckert. Kopier av rapporten ble etter hvert sirkulert i vide kretser, og offentliggjøringen av innholdet hindret EDVAC-teknologien i å bli patentert, noe som også var svært kontroversielt.
Andre områder
Von Neumann deltok også i utforskning av problemer innen feltet numerisk hydrodynamikk.
Liste over norske fjelltopper med størst sekundærfaktor
Sammenlignet både med landets høyeste fjelltopper og topper med størst primærfaktor, ligger fjella på denne lista mye jevnere fordelt over landet. Færrest er det likevel i den sørlige delen av landet, og Vestfold og Oslo er de eneste fylkene som ikke er representert.
Bayuquan
Det har et areal på 268 km² og teller 343 000 innbyggere (20|0).
M. S. Pedersens vei (Tønsberg)
Gaten er oppkalt etter skipsreder M. S. Pedersen (1854-1917), eier av gården Solvang.
Black Pearl
Black Pearl, ofte bare kalt «Pearl», er et fiktivt skip fra Pirates of the Caribbean.
Kempten (Allgäu)
Kempten er en by i den tyske delstaten Bayern i det sydlige Tyskland. Det bor ca. 68 000 innbyggere i byen, som ligger ved elven Iller i landskapet Allgäu.
Fürth
Økonomi og infrastruktur
Mange små og store leketøysprodusenter har hatt stor betydning for byen. Tidligere var byen også kjent som en stor bryggeriby, faktisk var byen rangert foran München som ølby ved inngangen til forrige århundre. På den tiden var det 5 store bryggerier i drift. Europas største postordre firma Quelle har sitt hovedkontor i byen og Siemens har flere kontorer og fabrikker her. Radio- og TV-produsenten Grundig hadde sitt hovedkontor og flere fabrikker i Fürth, hovedkontoret er senere blitt til Fürther Rundfunkmuseum.
I 1843 ble kanalen mellom Bamberg og Nürnberg åpnet for trafikk. En ny kanal (Rhein-Main-Donau Kanal) ble fullført i 1992, denne går fra Bamberg til Kelheim via bl.a. Fürth og Nürnberg, og kobler dermed Fürth til kanalsystemet Rhinen-Donau.
Aremark
Historikk
Aremark ble opprettet som eget formannskapsdistrikt i 1837. 1. juli 1903 ble kommunen delt, da Øymark ble skilt ut som selvstendig kommune. Aremark hadde 1 881 innbyggere etter delingen, mens Øymark hadde 1 832.
Stikket
Handling
Harmon, det vil si Kid Twist, ringer til avtalt tid og forteller Lonnegan at han skal plassere alt på Lucky Dan. Lonnegan vedder $500 000 på Lucky Dan, men da han møter Harmon, som har tatt turen ned til klubben, forklarer Harmon fortørnet at han sa «Plass» (altså andreplass) på Lucky Dan. Lonnegan får panikk og krever pengene sine tilbake. Akkurat da kommer FBI inn, og Snyder får ordre om å holde Lonnegan unna pressen som er rett rundt hjørnet. Før Snyder får vekk Lonnegan, avslører Polk at Hooker har hjulpet ham i å ta Gondorff. Gondorff skyter Hooker og Polk skyter Gondorff. Lonnegan insisterer på å få pengene sine, men Snyder forklarer at det er to døde karer der nå, og at han ikke bør trekkes inn i det.
Fylkesvei 4260
Frem til 2019 hadde veien betegnelsen fylkesvei 5.
Diemel
Diemel er en elv i Hessen og Nordrhein-Westfalen i Tyskland og en av sideelvene til Weser fra venstre med en lengde på 106 kilometer. Elven har sitt utspring nær Willingen i Sauerland og renner hovedsakelig nordøstover gjennom byene Marsberg, Warburg og Trendelburg. Elven munner for øvrig ut i Weser ved Bad Karlshafen.
Elizabeth Bowes-Lyon
Dronningmoren døde 30. mars 2002 etter en tid med sviktende helse.
Giftermål med prins Albert
Prins Albert, hertugen av York – «Bertie» som han var kjent som i familien – var den andre sønn av Georg V. Han fridde til Elizabeth i 1921, men hun takket nei. Hun sa hun «var redd for å aldri, aldri igjen ville kunne tenke, snakke og handle fritt, noe jeg virkelig synes jeg burde ha muligheten til». Da han senere erklærte at han ikke ville gifte seg med noen andre, reiste moren, dronning Mary, til Glamis Castle for å få møte kvinnen som hadde vunnet hennes sønns hjerte. Hun ble overbevist om at Elizabeth «var den eneste jenta som kunne gjøre Bertie lykkelig». Likevel nektet hun å blande seg inn. På denne tiden ble Elizabeth kurtisert av James Stuart, Alberts stallmester, men han forlot sin tjeneste hos prinsen til fordel for en bedre betalt jobb i den amerikanske oljeindustrien.
Edvard VIII overtar tronen og abdiserer
Prins Albert var den neste i arvefølgerekken og overtok dermed umiddelbart tronen etter Edvards abdikasjon den 11. desember 1936. Albert tok navnet Georg som formelt kongsnavn. Han og Elizabeth ble kronet til konge og dronning den 12. mai 1937. Denne datoen hadde tidligere blitt satt som dagen da Edvard VIII skulle krones. Elizabeths krone bestod av platina og var dekorert med blant annet den berømte Koh-i-Noordiamanten. Edvard og fru Simpson giftet seg og fikk titlene hertug og hertuginne av Windsor, men Wallis Simpson fikk ikke rett til å bli kalt Hennes Kongelige Høyhet, en beslutning Elizabeth støttet.
Etterkrigstiden
Churchills konservative parti tapte mot Clement Attlees Labour Party i parlamentsvalget i 1945. Elizabeth avslørte sjelden sine politiske synspunkt, men i et brev skrevet i 1947 skriver hun at Attlees «store forhåpninger om en sosialistisk himmel på jord» bare var tomt snakk. Videre beskrev hun hans velgere som «fattige folk, så mange underutdannede og forvirrede. Jeg er glad i dem.» Woodrow Wyatt omtalte henne som mer pro-konservativ enn mange av de andre medlemmene av kongefamilien; senere fortalte hun ham, «jeg liker det gode gamle Labour Party.» Til Fortune FitzRoy, hertuginnen av Grafton, sa hun «jeg elsker kommunister». Etter seks år som regjeringssjef ble Attlee slått av de konservative ved valget i 1951. Churchill kom atter en gang til makten.
Ettermæle
Dronningmoren overgav hele eiendommen sin til dronningen, unntagen noen testamentariske gaver til medlemmer av staben sin. Eiendommen hennes ble anslått å være verdt 70 millioner pund (rundt 80 millioner kroner på den tiden), inkludert malerier, fabergéegg, smykker og hester. Åtte år før sin død hadde hun visst nok plassert to tredjedeler av pengene sine i fond, slik at oldebarna kunne dra nytte av dem. Dronningmorens viktigste kunstverk ble overført til Royal Collection av dronning Elisabeth II.
I mars 2011 ble hennes musikksmak avdekket da detaljer omkring hennes lille platesamling på Castle of Mey ble offentliggjort. Hun hadde sansen for skamusikk og hennes album var av artister som Montana Slim, Tony Hancock, The Goons og Noël Coward. Også lokal folkemusikk, skotsk reel og musikalene Oklahoma! og The King and I fantes blant platene.
Legendeeventyr
Fortellinger om guder som begir seg inkognito inn i menneskenes verden for å sette dem på prøve kjennes også fra ikke-kristne samfunn. I eddadiktet Grimnesmål besøker Odin kong Geirrød for å sanne ryktet om at kongen ikke unte gjestene sine maten. Hos Ovid finnes en fortelling om Jupiter og Merkur som besøker Filemon og Baucis.
Apple
1976–1980: De første årene
Jobs og flere Apple-ansatte, deriblant Jef Raskin besøkte Xerox PARC i desember 1979 for å se på Xerox Alto. Xerox ga Apple-ingeniørene tilgang til PARC i tre dager mot en opsjon på å kjøpe 100,000 aksjer i Apple før børsnoteringen til US$10 per aksje. Jobs ble umiddelbart overbevist om at alle fremtidige datamaskiner ville bruke et grafisk brukergrensesnitt, og utviklingen av et grafisk grensesnitt for Apple Lisa ble påbegynt.
1994–1997:
I 1994 inngikk Apple en allianse med IBM og Motorola i AIM-alliansen. Målet var å skape en ny dataplattform kalt PowerPC Reference Platform, som skulle bruke IBM og Motorola maskinvare sammen Apples programvare. AIM-alliansen håpet at PRePs ytelse og Apples programvare sammen skulle gi et stort forsprang i PC-markedet, og således utfordre Microsoft. Samme år introduserte Apple Power Macintosh, som var de første av mange Apple-maskiner som skulle komme til å bruke IBMs PowerPC-prosessor.
iPad
iPad Air 2 ble lansert 16. oktober 2014, og fikk et bedre grafikkort og bedre prosessor. iPad Mini 3 ble introdusert samme dag.
Programvare
Apple tilbyr også en rekke programvaretitler for profesjonelle. Serverprogramvare inkluderer operativsystemet Mac OS X Server, Apple Remote Desktop, for fjernstyring av maskiner på nett; WebObjects, og Xsan, som er et Storage Area Network filsystem. For det profesjonelle kreative markedet finnes Aperture for profesjonell prosessering av RAW-filer i forbindelse med digitalfoto; Final Cut Studio, en videoproduksjonspakke og Logic, en omfattende pakke for musikkproduksjon.
Kognat (genealogi)
Det komplementære begrepet er agnater eller «sverdsiden».
All Ears
All Ears er laget av musikkentusiastene Maja S.K. Ratkje, Kjetil Møster, Paal Nilssen-Love og Lasse Marhaug og har andre musikkentusiaster som målgruppe.
Lars Peter Hansen
Hansen har mottatt flere priser i økonomi slik som: Frisch-medaljen med Kenneth Singleton i 1984, Erwin Plein Nemmers Prize in Economics i 2006 og Nobels minnepris i økonomi i 2013.
Nürnberg
Nürnberg er en by i Regierungsbezirk Mittelfranken i delstaten Bayern i Tyskland. Byen er det økonomiske og kulturelle sentrum i regionen Franken. Beregnet folketall for 2018 er 519,200. Nürnberg er den nest største byen i Bayern etter München. Sammen med Fürth, som for lengst har vokst fysisk sammen med Nürnberg, og Erlangen, danner byen storbyregionen Nürnberg-Fürth-Erlangen.
Nikosia
Attraksjoner
Det er et fjell som heter Troodos, som også kalles «Kypros' hjerte». De har også en annen by, «gamlebyen». Gamlebyen har mur rundt seg, og i muren er det tre porter som leder inn i byen.
Skjemteeventyr
Skjemteeventyr er eventyr med få eller ingen overnaturlige innslag, som har hatt som hovedfunksjon å underholde og vekke latter hos tilhørerne. Gruppa er svært sammensatt, og kan f.eks. handle om molboer, friere, ektepar, dumme menn og kjerringer osv. «Kjerringa mot strømmen» er et kjent skjemteeventyr.
Tugay Kerimoğlu
Som 36-åring forlenget han kontrakten sin med Blackburn og uttalte at han skulle spille til han var 40. Den 24. mai 2009 snudde han og bestemte seg for å trekke seg tilbake fra sin karriere som profesjonell fotballspiller.
Jan Arnold Erichsen
Jan Arnold «Jappe» Erichsen (født 1. oktober 1937, død 5. februar 2023) var en norsk prest. Han var generalsekretær i Kirkens Nødhjelp.
Erichsen var utdannet prest. Han var sjømannsprest i New York og Hamburg, samt domprost i Kristiansand.
Arvid Rosén
Arvid Rosén (født 28. desember 1895 i Göteborg, død 1. mai 1973 i Lindome) var en svensk pedagog, rektor og sangtekstforfatter. Han skrev blant annet «Natten går tunga fjät», kjent i Norge som «Luciasangen».
Lamberhurst
Lamberhurst er en landsby og et verdslig sogn i distriktet Tunbridge Wells i grevskapet Kent, England. Lamberhurst ligger ved grensen til grevskapet East Sussex, og har delvis tilhørt det grevskapet tidligere. Ved folketellingen i 2011 hadde landsbyen og sognet en befolkning på 1 706 innbyggere.
Tor Obrestad
Bakgrunn
Obrestad konkurrerte som ung i mellomdistanseløp på 800 og 1500 meter og hadde kretsrekorden på 1000 meter. Senere deltok han maratonløp og oppnådde bronseplass under Oslo maraton. Han fullførte maraton på 2,37.00 da han var 43 år.
Dikter og forfatter
Hans partimedlemskap ble lagt merke til også av de militære myndigheter. På slutten av 1960-tallet, før AKP (m-l)s tid, hadde han fått innvilget en søknad om å slippe repetisjonsøvelser i infanteriet fordi han på politisk grunnlag ikke ville gjøre det. Noen år senere var han blitt med i et parti som etterhvert hadde funnet ut at en sann revolusjonær skulle utføre militærtjeneste. Han sendte en ny søknad der han hevdet å ha kommet på bedre tanker og at det var ingenting han heller ville enn å forsvare fedrelandet med våpen i hånd. Omsider fikk han et svar som gikk ut på at det var fint at han hadde fått en ny innstilling, men at det nok var best å la tingene være som de var.
Smalvingefluer
Utseende
Knøttsmå til små (1 – 3 mm), spinkle fluer. De er ofte svarte på oversiden og gule på undersiden, og blanke. Hodet er stort, av varierende form. En del arter har en påfallende flat panne som gir hodet en trekantet form sett i profil. Fasettøynene er store og runde eller avlangt-ovale. Pannen er bred med tre punktøyne (ocelli) som er lite fremtredende. Ved innerkanten av hvert fasettøye har noen arter en børste omtrent midt på, andre mangler børster og har bare noen fine hår eller er helt snaue. Ved hodets bakkant på sidene sitter er par børster, og det er også et par små og fine børster mellom punktøynene. I tillegg har noen arter et par kraftige børster rett over antennefestet. Antennene er tre-leddete, men det innerste leddet (scapus) er neppe synlig. Det andre leddet har minst en kraftig børste på oversiden. Det tredje leddet er ganske stort, avrundet og hårete, og bærer en ganske lang, glissent fjærgrenet antennebørste (arista) på oversiden nær roten. Hos enkelte arter mangler antennebørsten og det tredje leddet er dekket av lange hår. Kinnbørste (vibrissa) mangler hos noen arter, hos andre kan den være liten og fin eller ganske stor og kraftig. Munndelene er ikke påfallende store. Brystet (thorax) er blankt med noen kraftige børster, ofte svart på ryggen og gult på sidene og undersiden. Vingene er forholdsvis små og smale, uten fargeflekker, med en lang, linseformet celle som når vingekanten midt i vingen. Beina er som oftest lyse, slanke, uten kraftige børster. Bakkroppen er ganske kort og sylindrisk. Larvene er avlangt pølseformede, tilspisset i hodeenden, hvite på farge. De mangler bein og en tydelig hodekapsel og er tilsynelatende delt i 12 ledd. På det bakerste leddet sitter et par åndehull (spirakler) på lett opphøyde vorter.
Tim Sherwood
Karriere som spiller
Midtbanespilleren Sherwood startet karrieren i Watford. Han fortsatte karrieren Norwich City, før han i begynnelsen av 1992 sluttet seg til Blackburn Rovers som satset stort på denne tiden. Faktisk var han en av Kenny Dalglish` første kjøp i den nyrike klubben.
Infralyd
De litt mer avanserte av de mange støymålerne som er i handelen kan måle infralyd, særlig den øvre delen av infralydspekteret (dvs. nær 20 Hz).
Joe Robinson
Tidlig liv
I en alder av 13 vant han Australian National Songwriting Competition.
Dyrehage
Dyrehager i Norge
Norges største, viktigste og mest kjente dyrepark er Dyreparken i Kristiansand. Den åpnet i 1966. Ellers er det enkelte dyreparker i distriktene.
Friedrich Leopold Graf zu Stolberg
Biografi
Men sin andre kone dro Friedrich Leopold på bryllupsreise til Tyskland, Sveits og Italia. Denne turen ble av stor betydning for ham, ettersom han ble kjent med den fromme katolske friherre von Droste-Vischering, så vel som med Droste-Vischerings rådgiver, som bodde hos ham, teologen Katerkamp. I 1791 ble han utnevnt til president for Lübecks episkopale rett i Eutin, et embete han frasa seg i 1800, da han trakk seg tilbake til Münster i Westfalen. Ved sitt andre ekteskap fikk han en stor familie, og alle, unntatt den eldste datteren, fulgte farens eksempel og konverterte til den romersk-katolske kirke i 1801. Den eldste datteren, Agnes, var forlovet med den lutherske grev Ferdinand av Stolberg-Wernigerode, men hennes sønn ble katolikk i 1854. Fire sønner og to svigersønner deltok i felttoget mot Frankrike i 1814, en av disse sønnene ble drept i slaget ved Ligny i 1815.
Callum Booth
Karriere
Booth sluttet seg til ungdomsavdelingen i Hibernian da han var bare 10 år gammel og han spilte for det ungdomslaget fra Hibs som vant både ungdomsserien og cupen for ungdomslag i Skottland i 2009. Booth signerte kontrakt som profesjonell med Hibs etter suksessen, men måtte vente før han fikk sin første opptreden på førstelaget. Han hadde låneopphold hos de skotske ligaklubbene Arbroath og Brechin City i løpet av 2010. Colin Calderwood gav Booth en langtidskontrakt da han returnerte fra den sistnevnte klubben i desember 2010.
Booth fikk sin debut for Hibernian den 18. januar 2011 i et 1-0-tap for Ayr United i FA-cupen og scoret sitt første mål for klubben i en 2–0-seier mot Inverness CT den 26. februar 2011 på Easter Road.
What I Do
What I Do er et countryalbum (studioalbum) av Alan Jackson utgitt på Arista Nashville 7. september i 2004. Albumet fulgt opp Drive fra 2002.
ICarly
Handling
Medeleven Gibby Gibbson (spilt av Noah Munck) dukker stadig opp i løpet av serien. Det er derimot først i sesong 4 han blir en del av serie-introen og offisielt blir en av hovedfigurene.
Peter Beardsley
Spillerkarriere
I Newcastle fikk Beardsley spille sammen med legendariske Kevin Keegan som i sitt siste år som aktiv spiller hjalp Newcastle til opprykk fra 2. divisjon i 1984. Keegan satte med dette punktum for en strålende karriere, mens Bearsley fortsatte å spille for «The Magpies» i enda fire år.
Alan Wilson Watts
Alan Watts var også en kjent autodidakt.
Senere år
I det han skrev i 1950-årene, formidlet han en beundring for de praktiske historiske prestasjonene til Chán (Zen) i Det fjerne østen, for det hadde fostret bønder, arkitekter, byggere, folkemedisinere, kunstnere og administratorer blant munkene som hadde bodd i klostrene som hadde avstammet fra det.
The Velvet Underground
White Light/White Heat (1968)
På White Light/White Heat er de mer lyttevennlige og sødmefylte trekkene fra debutalbumet nærmest fullstendig fjernet, og støy har fått en stor og dominerende plass. Dette understrekes i den mer enn 17 minutter lange improvisasjonen «Sister Ray», der lange partier av forvrengt instrumentstøy over en stadig mer insisterende trommerytme dominerer uttrykket. Sporadiske tekstlinjer forteller om en orgie mellom sjømenn og transvestitter, der fellatio, intravenøst misbruk og mord med skytevåpen later til å utgjøre hovedingrediensene. Sangen «The Gift» skiller seg ut ved å være en liten novelle, skrevet av Reed, som blir lest opp av Cale over bakgrunnsmusikk. Stemme og musikk er på dette sporet lagt i hver sin stereokanal, slik at man ved hjelp av balansekontrollen kan velge hva man vil høre. Albumet er selv i dag å oppfatte som svært radikalt, og er bandets uten tvil mest kompromissløse utgivelse. Opptakene ble gjort i september 1967, og albumet ble utgitt i januar 1968.
Arvid Gram Paulsen
Han bodde mesteparten av sitt liv på Grønland i Oslo, og var yrkesmusiker fra han som 16-åring hadde sin første sommerjobb i Åsgårdstrand. Rundt 1940 ble han med i Oslo Swingklubbs orkester, i Svein  Øvergaards band og i en ny kvartett med Lulle Kristoffersen og Pete Brown under ledelse av Rowland Greenberg. Utover 40-tallet var han med i studiogruppen Syv Muntre, og diverse besetninger ledet av Svein Øvergaard, Rowland Greenberg, Willie Vieth, Jens Book-Jenssen, Alf Søgaard, Pete Iwers, Frank Ottersen, Rolf Syversen og Finn Westbye.
Lockheed F-104 Starfighter
F-104 Starfighter i kamp
F-104 ble brukt av det amerikanske flyvåpenet under vietnamkrigen mellom april 1965 og juni 1967, da det ble trukket tilbake og erstattet av F-4 Phantom II. F-104 ble brukt til å beskytte F-4 Phantom. I løpet av krigen ble i alt åtte F-104 skutt ned av bakke-til-luft-missiler og luftvernartilleri.
I den indopakistanske krigen i 1965 ble F-104 brukt av det pakistanske flyvåpenet, og var blant annet i kamp med indiske MiG-21. I den indopakistanske krigen i 1971 ble både pakistanske og jordanske F-104 brukt. Pakistan innrømmer at to F-104 gikk tapt i 1965 og tre i 1971, mens indias flyvåpen har hevdet nedskyting av i alt fem pakistanske og fire jordanske F-104 under krigen i 1971 alene.
Like Red on a Rose
Like Red on a Rose er et countryalbum (studioalbum) av Alan Jackson utgitt på Arista Nashville den 26. september i 2006. Albumet fulgt opp Precious Memories fra februar samme året.
De forente nasjoners økonomiske kommisjon for Europa
De forente nasjoners økonomiske kommisjon for Europa (engelsk: United Nations Economic Commission for Europe; forkortet UNECE) er FNs organ for økonomisk samarbeid i Europa. UNECE har 55 medlemsstater og rapporterer til FNs økonomiske og sosiale råd. Kommisjonen konsentrerer seg om økonomisk analyse, statistikk, miljø, bærekraftig energi, handel, industri- og næringsutvikling og transport (europaveinettet forvaltes av UNECE). UNECEs hovedkontor ligger i Genève i Sveits. Organets generalsekretær er Sven Alkalaj.
Astrid Anker-Hansen
Astrid Anker-Hansen var en av rollefigurene i den norske såpeserien Hotel Cæsar som har blitt sendt på TV 2 siden 1998. Hun ble spilt av Sossen Krohg.
Hitlerhilsen
Historikk og bruk
De tyske nasjonalsosialistene hadde de italienske fascistene som det mer umiddelbare forbildet. De og andre av 1920-årenes politiske massebevegelser hadde allerede gjenopplivet og tatt i bruk den gamle romerske hilsenen.